לתחרות כדורים פורחים שנערכה בערד,
הגיעו צוותים מרחבי העולם
והביאו איתם כל מיני כדורים פורחים.
היו שם כדורים בצורות שונות ומשונות:
למשל, כדור פורח בצורת טווס,
כדור בדמות טלפון נייד
וכדור שהיה מיועד לנוסע יחיד,
ולכן היה בו כיסא במקום סל.
אבל הכדור המיוחד ביותר
נראה כמו פרה הולנדית.
זה היה כדור פורח מרשים,
עם סל שיש בו מקום
לחמישה עשר נוסעים.
הצוות של הפרה המעופפת
עבד כל הבוקר כדי לנפח אותה,
מפני שהיה צורך לנפח
כל אחת מארבע הרגליים שלה בנפרד.
הבעיה הייתה שהניפוח ארך זמן רב,
ובחוץ היה חם,
ולכן הפרה הצליחה להמריא
רק לדקות ספורות.
למרות זאת הצוות של הפרה המעופפת
זכה למחיאות הכפיים הרבות ביותר.
התחרות הבאה של כדורים פורחים תתקיים בספרד.
רבים מן הצוותים מתכוננים
לקחת חלק גם בתחרות הבאה.
להתראות בשנה הבאה!